Mauritzengården

Mauritzengården Kirkegata 12 i Stavanger ligger i krysset mellom Kirkegata og Prostebakken. Huset er laget på oppdrag fra fabrikkeier Sven Mauritzen, og sto ferdig i 1905.

Geir Tandberg Steigan oppgir at bygget ble tegnet av arkitekt Torgeir Alvsaker. Jan Hendrich Lexow forteller at huset er tegnet av arkitekt Slettebø.

Den er en meget spesiell, og hjørnegården regnes som en av byens fineste murbygninger i jugendstil. Mauritzengården er tre etasjer høy, og den er bygget i rød tegl. Det markante hjørnetårnet er én etasje høyere enn resten av bygningen. Det er bekronet med et spir.  Tidligere  hadde bygget også opprinnelige jugendvinduer, men disse  er skiftet ut med mer moderne vindu. 

 Kilder 
 Geir Tandberg Steigan: Jugendstil i Stavanger: Mauritzengården, Provstebakken 2, 2002 – http://www.arkitekturhistorie.no/nouveau/stavanger/provstebakken.2.html. 
 Jan Hendrich Lexow: Stavangerhus, Rogalands avis, 27. juni 1964.
 Stavanger reklamebyrå: Kirkegaten 12 i historisk perspektiv, Stavanger, 1991.

Kategori:Byggverk i Stavanger
Kategori:Byggverk tegnet av Torgeir Alvsaker
Kategori:Byggverk fullført i 1905
Kategori:1905 i Norge